ส่วนที่ 1

ข้อมูลสรุปบริษัท

บริษัท ศิครินทร์ จํากัด (มหาชน) (“บริษัท”) เดิมชื่อ บริษัท สำโรงการแพทย์ จำกัด
ก่อตั้งขึ้นเมื่อวันที่

15 มีนาคม 2522 ด้วยทุนจดทะเบียนเริ่มแรกจํานวน 16 ล้านบาท
ต่อมาได้จดทะเบียนเป็นบริษัทมหาชนจำกัดโดยใช้ชื่อว่า”บริษัท ไวตาคอร์ จำกัด (มหาชน) และในปี
2535 ได้เปลี่ยนชื่อเป็น “บริษัท ศิครินทร์ จำกัด (มหาชน) จนถึงปัจจุบัน

ทั้งนี้มีโรงพยาบาลภายใต้การดําเนินงาน 2 แห่ง คือ โรงพยาบาลศิครินทร์
ซึ่งเป็นโรงพยาบาลขนาด 250 เตียง และมีศักยภาพรองรับผู้ป่วยนอกได้จำนวน 2,800 คนต่อวัน
โรงพยาบาลรัทรินทร์ ซึ่งเป็นโรงพยาบาลขนาด 100 เตียงและมีศักยภาพรองรับผู้ป่วยนอกได้จำนวน
700 คนต่อวัน การดำเนินงานโรงพยาบาลมีอุปกรณ์ทางการแพทย์ที่ทันสมัย รวมทั้งแพทย์
และบุคลากรผู้ชำนาญการด้านต่าง ๆ ไว้ครบถ้วน
ให้บริการรักษาพยาบาลครบทุกสาขาทางการแพทย์ประกอบด้วยด้านอายุรกรรม,สูติ-นรีเวชกรรม ,
ศัลยกรรม , กุมารเวชกรรม , ทันตกรรม และออร์โธปิดิกส์ เป็นต้น

ปัจจัยสำเร็จหลักของธุรกิจอยู่ที่ภาพลักษณ์ของคุณภาพการให้บริการที่ดีและทันสมัย บริษัท ฯ
เป็นองค์กรหนึ่งที่ประสบความสำเร็จในเรื่องนี้ บริษัทฯ ได้พัฒนาการให้บริการอย่างต่อเนื่อง
จัดหาอุปกรณ์การแพทย์มาเพิ่มเติมและทดแทนของเดิม
ปรับปรุงอาคารและสถานที่ของโรงพยาบาลทั้งสองแห่งเพื่ออำนวยความสะดวกให้ผู้ใช้บริการยิ่งขึ้น
อาทิเช่น ในเดือนมกราคม 2549 โรงพยาบาลศิครินทร์เปิดให้บริการ ศิครินทร์อาคาร 2
ประกอบไปด้วยศูนย์ตรวจสุขภาพแบบครบวงจร (Health Screening Center)
แผนกผู้ป่วยนอกสูตินรีเวช แผนกหู ตา คอ จมูก แผนกผิวหนัง
และหอพักผู้ป่วยซึ่งมีพื้นที่ใช้สอยพร้อมสิ่งอำนวยความสะดวกครบครันจำนวน 48 เตียง
สำหรับรองรับผู้มาใช้บริการที่เพิ่มขึ้น นอกจากนี้บริษัทฯ
ยังมีผลการดำเนินงานที่ดีขึ้นอย่างต่อเนื่องทำให้มีคุณสมบัติครบถ้วนในการขอพ้นเหตุแห่งการเพิกถอนและย้ายสู่หมวดปกติจากหมวด
REHABCO กลับไปยังหมวดการแพทย์ เมื่อวันที่ 26 สิงหาคม 2546 ภายใต้ชื่อย่อ “SKR” และบริษัท
ฯ สามารถปรับโครงสร้างหนี้กับสถาบันการเงินต่างๆ ทำให้มีสภาพคล่องทางการเงินที่ดีขึ้นเป็นลำดับ

นอกจากนี้บริษัท ฯ ยังมุ่งเน้นในการสร้างการรับรู้ของผู้บริโภค
และเผยแพร่ภาพพจน์ขององค์กรในแง่คุณภาพการให้บริการเพื่อให้ชุมชนมอบความไว้วางใจให้เราเป็นผู้ดูแลสุขภาพให้ทุกคนได้มีความรู้สึกเสมือนคนในครอบครัวเดียวกัน
จากความมุ่งมั่นที่จะพัฒนาคุณภาพการให้บริการภายใต้จรรยาบรรณแห่งวิชาชีพ
ส่งผลให้โรงพยาบาลศิครินทร์ได้รับการรับรองระบบประกันคุณภาพโรงพยาบาล หรือ HA
(Hospitality Accreditation) จากสถาบันพัฒนาและรับรองคุณภาพโรงพยาบาล (The
Institute of Hospital Quality Improvement & Association (HA – Thailand))
ในเดือนกรกฎาคม ปี 2548 ที่ผ่านมา

สำหรับผลการดำเนินงานในปี 2549 บริษัทฯ มีรายได้รวม 1,010.43 ล้านบาท เพิ่มขึ้นจากปี
2548 จำนวน –30.36 ล้านบาท เป็นรายได้จากการรักษาพยาบาลสุทธิ 978.32 ล้านบาท
ที่เพิ่มขึ้น 102.31 ล้านบาท จากปี 2548 หรือคิดเป็นการเพิ่มขึ้นร้อยละ 11.68
ทั้งนี้เป็นผลมาจากการเปิดให้บริการตึกผู้ป่วยใหม่ของโรงพยาบาลศิครินทร์ ตั้งแต่เดือนมกราคม
2549 นอกจากนี้บริษัท ฯ ยังมีรายได้จากการขายอาหารและเครื่องดื่ม 20.37 ล้านบาท เพิ่มขึ้น
1.49 ล้านบาท และรายได้อื่นๆ จำนวน 11.74 ล้านบาท เพิ่มขึ้น 1.82 ล้านบาท
เมื่อเทียบกับงวดเดียวกันของปีก่อน ต้นทุนและค่าใช้จ่ายในการดำเนินงานรวมเพิ่มขึ้น 74.59
ล้านบาท ซึ่งเพิ่มขึ้นตามสัดส่วนของรายได้

บริษัท ฯ มีผลกำไรสุทธิปี 2549 เท่ากับ 68.08 ล้านบาท ลดลงจากปี 2548 คิดเป็นร้อยละ
43.25 และมีสินทรัพย์รวม ณ วันที่ 31 ธันวาคม 2549 เท่ากับ 1,137.97 ล้านบาท มีหนี้สินรวม
512.93 ล้านบาท โดยมีอัตราส่วนหนี้สินต่อทุน เท่ากับ 0.82 เท่า ลดลงจากปี 2548
ซึ่งมีอัตราส่วนหนี้สินต่อทุนเท่ากับ 0.97 เท่า